text: COVID-19 събра за последно и раздели двойка след 70-годишен брак - Нова България <% if ( today_view > 0 ) { %> , днес
  Това е последната снимка на Маргарет и Дерек, които са женени в продължение на 70 години. Сърцераздирателен момент в болница "Трафорд" в Манчестър преди да починат с Ковид в интервал от три дни.
  Маргарет и Дерек Фърт, и двамата на 91 години, починаха в болницата миналата седмица, след като служителите на NHS ги събраха за последен път. Двойката от Партингтън се влюбва на 14-годишна възраст и поемат по пътя си заедно. Те имат пет деца, 11 внуци и четирима правнуци. И двамата са приети в болница с други здравословни проблеми, но по-късно се заразяват с Ковид.
  Първоначално двамата са в различни болници, но лекарите се опасяват, че на Маргарет не й остава много време. Барбара, 50-годишната дъщеря на възрастната двойка, разказва, че са й се обадили от болницата и са й казали, че майка й не се възстановява добре и може би не й остава много време. "Попитаха ме дали някой не би искал да я посети. И разбира се, баща ми се възползва от възможността да отиде да я види в болницата. Нямаше начин той да не отиде да я види."
  Когато Дерек най-накрая отива в болницата при Маргарет, тя го попита:" Къде беше?"
  Възрастната дама е запалена по бингото, обучавала се е за машинист, а по-късно е работила като хигиенист в училището Бродоак в Трафорд.
  Дерек е работил като месар преди да стане склададжия. Обичал да играе на домино в кръчмите. Децата на възрастната двойка се надяват, че ще могат да изпратят Маргарет и Дерек с обща погребална церемония.